VIENOŠANĀS Nr. 4
 pie 07.08.2024. līguma Nr. RPNC/2024/22
par ēdināšanas pakalpojumu VSIA “Rīgas psihiatrijas un narkoloģijas centrs” vajadzībām

						Vienošanās abpusējas parakstīšanas datums ir 
pēdējā pievienotā droša elektroniskā paraksta un
 tā laika zīmoga pievienošanas datums

[bookmark: _Hlk180419198]Nacionālais psihiskās veselības centrs, Valsts SIA, vienotais reģistrācijas Nr. 50003342481, juridiskā adrese: Rīga, Tvaika iela 2, LV–1005 (turpmāk – Pasūtītājs) kuru, pamatojoties uz statūtiem pārstāv tās valdes priekšsēdētāja Sandra Pūce, valdes locekle Ligita Austrupe un valdes locekle Anda Krauze, no vienas puses, un
Personu apvienība “Aleks un V Sotega CNC”, kas sastāv no partnera SIA "ALEKS UN V", reģ. Nr. 40003357396, partnera UAB ”Sotega”, reģ. Nr. 301681743 un vadošā partnera SIA “CNC”, reģ. Nr. 40203414564 (turpmāk – Piegādātājs), tās vadošā partnera SIA ”CNC” pilnvarotās personas Ingridas Žemaitaitienes personā, kura rīkojas uz 11.02.2025. pilnvaras Nr.1061 pamata, no otras puses, abi kopā un katrs atsevišķi turpmāk – Puse/Puses,
ievērojot to, ka:
(i) Puses 07.08.2024. ir noslēgušas iepirkuma līgumu Nr. RPNC/2024/22 par ēdināšanas pakalpojumu VSIA “Rīgas psihiatrijas un narkoloģijas centrs” vajadzībām (turpmāk – Līgums);
(ii) Puses 20.08.2024. ir noslēgušas Vienošanos Nr. 1 par grozījumiem 07.08.2024. līgumā Nr. RPNC/2024/22 par ēdināšanas pakalpojumu VSIA “Rīgas psihiatrijas un narkoloģijas centrs” vajadzībām, ar kuru tika precizēta pakalpojuma cena darbinieku pusdienām, saskaņā ar tehnisko specifikāciju;
(iii) Puses 10.04.2025. ir noslēgušas Vienošanos Nr. 2 par grozījumiem 07.08.2024. līgumā Nr. RPNC/2024/22 par ēdināšanas pakalpojumu VSIA “Rīgas psihiatrijas un narkoloģijas centrs” vajadzībām, ar kuru tiek precizēti produktu piegādātāji;
(iv) Puses 13.09.2025. ir noslēgušas Vienošanos Nr.3 pie 07.08.2024. līguma Nr. RPNC/2024/22 par ēdināšanas pakalpojumu VSIA “Rīgas psihiatrijas un narkoloģijas centrs” vajadzībām, ar kuru pamatojoties uz Publisko iepirkumu likuma (turpmāk – PIL) 61. panta pirmās daļas 3. punktu piektās daļas 2. punktu tiek palielināta kopējā Līguma summa līdz 9,99 %, to nosakot 1 099 900,00 EUR bez PVN apmērā;
(v) Līguma ietvaros ir sasniegts augsts plānotās līgumcenas izpildes līmenis, savukārt jaunā iepirkuma procedūra, kas otro reizi tika izsludināta ir noslēgusies bez rezultāta, pirmšķietami pretendentu iesniegto piedāvājumu neatbilstības dēļ Pasūtītāja izvirzītajām prasībām, kas liecina par nepietiekamu piedāvājumu kvalitāti;
(vi) esošā Līguma darbības termiņa beigas rada risku par pakalpojuma pārtraukumu, kas var būtiski ietekmēt sabiedrības intereses un Pasūtītāja funkciju nepārtrauktību;
(vii) esošā Līguma grozījumi ir vienīgais iespējamais risinājums, lai nodrošinātu pakalpojuma nepārtrauktību līdz brīdim, kad tiks veikta jauna iepirkuma procedūra un noslēgts jauns līgums;
(viii) Pasūtītājam nepieciešamība pēc šādiem grozījumiem radusies neparedzamu apstākļu dēļ, kurus Pasūtītājs, rīkojoties kā rūpīgs saimnieks, nevarēja paredzēt, un ņemot vērā, ka grozījumi nemaina Līguma vispārējo raksturu,

pamatojoties uz:
(ix) PIL 61. panta trešās daļas 3. punktu, kurš nosaka, ka būtiski līguma grozījumi ir pieļaujami, ja iepirkuma līguma grozījumi ir nepieciešami tādu iemeslu dēļ, kurus pasūtītājs iepriekš nevarēja paredzēt;
(x) PIL 61. panta ceturto daļu, kas nosaka, ka līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % no sākotnējās iepirkuma līguma līgumcenas attiecībā uz katru gadījumu, kas minēts PIL 61. panta trešās daļas 3. punktā;
(xi) Līguma 9.1. punktu, kurš nosaka, ka Puses ir tiesīgas izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi), ievērojot PIL 61. panta prasības,
ņemot vērā:
(xii) ka Līguma grozījumi pēc būtības nemaina Līguma vispārējo raksturu (veidu un iepirkuma procedūras dokumentos noteikto mērķi), un to rezultātā paredzētais Līguma summas pieaugums nepārsniedz 50 % no sākotnējās Līguma vērtības, atbilstoši PIL 61. panta ceturtai daļai, Puses noslēdz šādu vienošanos pie Līguma (turpmāk – Vienošanās):
[bookmark: _Hlk210760968]Puses vienojas palielināt Līguma 2.1. punktā noteikto kopējo Līguma summu 1 099 900,00 EUR (viens miljons deviņdesmit deviņi tūkstoši deviņi simti euro, 00 centi) par 19,01 % (no sākotnējās Līguma summas), t.i., 190 100,00 (viens simts deviņdesmit tūkstoši viens simts euro, 00 centi) EUR bez PVN, aizstājot Līguma 2.1. punktā noteikto Līguma kopējo summu “1 099 900,00 (viens miljons deviņdesmit deviņi tūkstoši deviņi simti euro, 00 centi)” EUR bez PVN ar jaunu Līguma summu “1 290 000,00 (viens miljons divi simti deviņdesmit tūkstoši euro, 00 centi)”.  
Pārējie Līguma noteikumi paliek nemainīgi.
Vienošanās stājas spēkā tās abpusējas parakstīšanas brīdī.
Vienošanās sagatavota latviešu valodā uz 3 (trīs) lapām, elektroniska dokumenta veidā un parakstīta ar drošu elektronisko parakstu, kas satur laika zīmogu.
[SEKO PUŠU REKVIZĪTI]

